मऊ। खाद्य एवं रसद विभाग में भ्रष्टाचार का बोलबाला है। उच्चाधिकारियों की जांच रिपोर्ट में दोषी करार दिए जाने के बाद विभाग के तत्कालीन निरीक्षक और वर्तमान कई लिपिकों के विरुद्ध कार्रवाई नहीं की जा रही है। इससे शिकायत कर्ताओं का मनोबल टूट रहा है। लोगों का जनसुनवाई पोर्टल से लेकर उच्चाधिकारियों और मुुख्यमंत्री तक से की गई शिकायतों पर कोई कार्रवाई न किए जाने से भरोसा टूट रहा है। जांच अधिकारियों द्वारा कार्रवाई की संस्तुुति के बाद फिर से परीक्षण कराने और पत्रावलियों को प्रस्तुत किए जाने के आदेश देकर शिकायतों को लंबित किए जाने का खेल चल रहा है।